SGP ปี 58 พลิกกำไรพันล้าน-ปันผลครึ่งปีหลัง 0.30 บ.XD 8 พ.ค.59
SGP พลิกกำไรตามคาด! โดยปี 58 กำไรสุทธิ 1.12 พันลบ. เทียบกับช่วงเดียวกันของปีก่อนที่ขาดทุนสุทธิ 514.30 ลบ.หลังราคาก๊าซ LPG มีการปรับราคาน้อยกว่าเมื่อปีเทียบกับก่อน จ่อปันผลเป็นเงินสดอัตรา 0.30 บาทต่อหุ้น และขึ้นเครื่องหมาย XD วันที่ 8 พ.ค. 2559 กำหนดจ่ายปันผลวันที่ 17 พ.ค.2559
25 ก.พ. 2559

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 1.12 พันล้านบาท หรือมีกำไรสุทธิ 1.21 บาทต่อหุ้น เทียบกับช่วงเดียวกันของปีก่อนที่ขาดทุนสุทธิ 514.30 ล้านบาท หรือขาดทุนสุทธิ 0.56 บาทต่อหุ้น
โดยผลการดำเนินงานที่พลิกมีกำไร เนื่องจากในปี 2557 ราคาก๊าซ LPG ในตลาดโลก (CP Saudi Aramco) มีการปรับตัวลดลง ซึ่งส่งผลกระทบอย่างมีนัยสำคัญต่อต้นทุนสินค้าที่มีไว้เพื่อขาย สำหรับธุรกิจการจำหน่ายก๊าซ LPG ในต่างประเทศ แต่เนื่องจากอัตราการลดลงของราคาก๊าซ LPG ในปี 2558 มีอัตราที่น้อยกว่ามากเมื่อเทียบกับปีก่อน จึงเป็นสาเหตุหลักที่ทำให้อัตรากำไรขั้นต้นโดยรวมของกลุ่มบริษัทเพิ่มขึ้นอย่างมาก
พร้อมกันนี้ บริษัทเตรียมจ่ายปันผลงวดดำเนินงานวันที่ 1 ก.ค. 2558 ถึงวันที่ 31 ธ.ค. 2558 เป็นเงินสดอัตรา 0.30 บาทต่อหุ้น และขึ้นเครื่องหมาย XD วันที่ 8 พ.ค. 2559 กำหนดจ่ายปันผลวันที่ 17 พ.ค.2559